Марешки обеща да направи бензина 1,80 лв., ако дойде на власт
Лидерът на партия "Воля" Веселин Марешки обеща, че ако дойде на власт, до една година в цялата страна цената на масовите горива ще бъде 1,80 лева. "Няма да позволим българският народ и бизнес да бъде мародерстван! Вълната на недоволството на хората е толкова голяма, че на 26 март ще видите резултата!", заяви той. Той обясни как може да си позволи да продава гориво на по-ниски цени. "Със снижаване на разходите, с по-големи обороти от повече доволни клиенти постигам такъв ефект, че мога с по-нисък марж да обслужвам разходите си и хората да са доволни", допълни бизнесменът. Марешки обяви, че на 26 февруари за откриване на предизборната си кампания ще представи пълна разбивка на бизнеса с горива, за да се разбере българинът при едно зареждане с колко е ограбван за всички тези години, когато той не е бил на пазара. Той заяви, че се притеснява от купуването на гласове на предсрочните парламентарни избори на 26 март. "Ясно е кой купува гласове. Този, който държи властта, той купува гласове. Подложен съм на загуби от това, че конкуренцията купува гласове", заяви той, цитиран от БНР. Марешки отправи и молба към служебния кабинет, макар да знае, по думите му, че той няма да се вслуша: "След като сме показали големи резултати на президентските избори и след като за всички е ясно, че сме част от бъдещия парламент, да се осигури по едно място в комисиите, за да можем да ги подпомогнем в основната им работа да гарантираме честността на изборите. Според него законово това може да се случи". Източник: Актуално Следваща статия:Без пари в къщата-музей на Ванга на 31 януари Коментари Видео на деня